Moordverdagte in die Kaap gesoek | Netwerk24
Deur Warda Meyer 15 Julie 2020 10:38
Die moordverdagte, Khwezi Matolong.Foto: SAPD
Kapt. FC van Wyk, Wes-Kaapse polisiewoordvoerder, sê Khwezi Matolong word in verband met moorde gesoek wat tussen Junie en November verlede jaar gepleeg is.
Khwezi Matolong, die moordverdagte wat in die Kaap gesoek word.Foto: SAPD
Die Wes-Kaapse georganiseerde misdaadondersoekeenheid vermoed dat Matolong moontlik in die omgewing van Khayelitsha of Capricorn in die Wes-Kaap skuil of moontlik selfs na Johannesburg gevlug het.
Die polisie het ’n beroep op mense met inligting oor die verdagte gedoen om die ondersoekbeampte, speurder sers. Isaac Tshabalala, by 078 293 1954 of 021 467 6211 te bel. Anders kan die polisie se Stop Misdaad-nommer by 08600 10111 gebel word. Alle inligting sal as vertroulik hanteer word.
Meer oor: Kaapstad | Gesoek | Polisie | Moordverdagte
Blou Corolla jaag weg nadat hy man doodry Beurtkrag steek stokkie voor Varsitybeker-stryd | Netwerk24
Deur Wim Pretorius 11 Februarie 2019 20:16
Teleurstelling het Maandag op die geesdriftige toeskouers gewag wat die UJ-stadion se paviljoene volgesit het in afwagting van die Varsitybeker-derby tussen die Universiteit van Johannesburg en die Universiteit van Pretoria.
The FNB UJ vs FNB UP-Tuks match has been postponed due to loadshedding. The match will be played at 2pm on Tuesday, 12 February 2019 at the UJ Stadium.
Nie ’n enkele minuut van aksie kon weens beurtkrag plaasvind nie en die spanne sal mekaar nou Dinsdag om 14:00 in die UJ-stadion pak.
Sowat ’n halfuur voor die spanne se afskop om 18:30 het die kragverskaffer Eskom besluit dat dié stryd nie op sy prioriteitslys is nie en is die area deur beurtkrag getref.
Daar is toe besluit om tot 20:00 te wag. Aanvanklik kon dit nie die gesing en gejuig van die wat by die UJ-stadion opgedaag het demper nie, maar ná die son gaan sak het en daar steeds geen teken van elektrisiteit was nie, moes selfs die mees optimistiese teenwoordiges vrede met die realiteit maak dat die wedstryd nie sou plaasvind nie.
Toeskouers is eindelik gevra om die stadion te verlaat vir hul eie veiligheid.
Meer oor: Varsitybeker | Beurtkrag | Uj | Tuks